Akken temgarad tmeslayt taqbylit seg temnaḍt ɣer tayeḍ itemgarad gar wexxam d uɣerbaz ; tameslayt n wexxam d tin inesseqdac di tudert-nneɣ n yal ass aked yimdanen i aɣ-dyezzin, maca tuget n wawalen i nesseqdac d ireṭṭalen i d-newwi seg tutlayin tijenṭaḍin, ama si taɛrabt ama si tefrensist, awalen-agi yezmer ulac-iten di tutlayt n teqbaylit. Akken daɣen i yezmer llan yakan seqdacen-ten lejdud- nneɣ, uɣalen ttwattun seg wakken ur ten-ttmeslayen ara, ɣef waya ma nger tamawt ad d-naf aṭas n wawalen i d-newwi si tutlayin niḍen(ireṭṭalen) ɣer tutlayt n teqbylit, yakan llan s teqbaylit.Ass-a mi d-teflali tutlayt n tmaziɣt yessefk ad asnekkes leḥjab ɣef wallen, ad n nadi ɣef wawalen iruḥen.